**Rīkojuma projekta „** **Par apropriācijas pārdali Baltijas ceļa 25. gadadienas svinību pasākumu īstenošanai ” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts (turpmāk – rīkojuma projekts) izstrādāts saskaņā ar Likuma „Par valsts budžetu 2014. gadam” 58. pantu, 2013. gada 9. decembra Ministru prezidenta rīkojuma Nr.432 „Par darba grupu Baltijas ceļa 25.gadadienas svinību organizēšanai” 2.punkts, 2013.gada 29.oktobra Ministru kabineta sēdes protokola Nr.56, 46.§, 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru prezidenta 2013.gada 9.decembra rīkojumu Nr.432 „Par darba grupu Baltijas ceļa 25.gadadienas svinību organizēšanai” 2.punktu, kas nosaka, ka darba grupa izstrādā pasākumu plānu, izvērtē un iesniedz Ministru kabinetā informatīvo ziņojumu, Ministru kabineta sēdes protokollēmuma projektu par līdzekļu pārdali un piešķiršanu, lai nodrošinātu finansējumu līdz 280 000 *euro* Baltijas ceļa 25.gadadienas svinību organizēšanai.Lai nodrošinātu Baltijas ceļa 25.gadadienas jubilejas pasākumu īstenošanu, vienlaicīgi ar informatīvo ziņojumu jāvirza izskatīšanai Ministru kabinetā rīkojuma projekts „Par apropriācijas pārdali Baltijas ceļa 25. gadadienas svinību pasākumu īstenošanai ”.Darba grupa Baltijas ceļa 25.gadadienas svinību organizēšanai ir identificējusi šādus pasākumus:1. Baltijas ceļa 25. gadadienas velobrauciens. No Igaunijas robežas līdz Rīgai, Brīvības piemineklimun no Lietuvas robežas uz Rīgu, Brīvības piemineklim. Maršruta garums 260 km.;
2. Faktu lapas sagatavošana "Par Baltijas ceļu", Starptautiskā publicitāte portālam[**www.latvia.eu**](http://www.latvia.eu), Interaktīvs, informatīvs šķirklis "Baltijas ceļš-1989." Latvijas oficiālajā Facebook vietnē "If you like Latvia, Latvia likes you";
3. Līdzfinansējums Baltijas valstu daudzdienu velobraucienam „Baltic Chain Tour – BC 2014”;
4. Starptautiska konference "Baltijas ceļš - 25” 21.-22.08. 2014.
5. Izstāde "1989.gada Baltijas ceļš - akcija brīvības vārdā…”;
6. Koncerts pie Brīvības pieminekļa "Baltijas ceļam 25 ";
7. Lekciju cikls Rīgā un reģionu augstskolās;
8. Atmiņu, vēsturisko liecību izdevums "Tauta tautu rokās tur";
9. Piemiņas zīmes izveide;
10. Baltijas ceļa stāsti virtuālā vidē - veltījums 25.gadadienai;
11. Latvijas, Lietuvas un Igaunijas kopražojuma dokumentālā filma "Baltijas ceļa 25.gadadiena";
12. „Baltijas ceļam - 25” koncerta translācijas nodrošinājums LTV;
13. Ziņu speciālizlaidumu tiešraides par Baltijas ceļa 25.gadadienas pasākumiem LTV;
14. LR1 3 raidījumi, LR2 Dziesmu konkurss ar balvu fondu, LR3 "Baltijas diena klasikā", LR4 raidījums - sarunas ar BC plānotājiem, LR5 (Baltijas ceļa radio);
15. Baltijas ceļa 25.gadadienas atceres pasākums pie Latvijas - Igaunijas robežas Ķoņu pagastā un velobrauciens "Karksi Nuija -Rūjiena".

Minēto pasākumu kopums nodrošinās Latvijas Baltijas ceļa 25 gadadienas svinību norises organizēšanu gan nacionālā mērogā, gan starptautiski. 1. **Baltijas ceļa 25. gadadienas velobrauciens. No Igaunijas robežas līdz Rīgai, Brīvības piemineklim un no Lietuvas robežas līdz Rīgai, Brīvības piemineklim. Maršruta garums 260 km.**

Nacionālie Bruņotie spēki (NBS), atzīmējot Baltijas ceļa jubileju, š.g.23.08. organizēs atceres pasākumu, kura laikā būs iespēja ar velosipēdiem izbraukt vēsturisko Baltijas ceļa maršrutu Latvijas robežās. Paredzams, ka brauciens sāksies no abām Latvijas robežām – Grenctāles robežpunkta ar Lietuvu un Igaunijas robežas (Karksi – Nuiju) un 260 km garumā šķērsos 18 Latvijas pašvaldību teritorijas, caurbraucot Bausku, Cēsis, Valmieru, tā kopējais ilgums ir plānots ap 10 stundām. Posms no Lietuvas robežas līdz brīvības piemineklim ( Grenctāles r/p***–*** Bauska –Iecava – Ķekava – Rīga, Ziepniekkalna iela, Mūkusalas iela, Akmens tilts, Kaļķu iela, Brīvības iela) būs 84 kilometru garš un sadalīts 9 starpposmos, katra tā garums vidēji paredzēts 10 kilometrus garš. –Savukārt posms no Igaunija robežās līdz Brīvības piemineklim (Igaunijas robeža – Ķoķi – – Rūjiena –Oleri – Rencēni – Lizdēni– Jēči Valmiera –Lode –Cēsis – Drabeši – Līgatne –– Sigulda – Vangaži – Brīvības iela) paredzams 176 kilometru garumā , sadalīts 17 starpposmos. Brauciena starpposmu garums aprēķināts ar tādu nolūku, lai braucienā varētu piedalīties visplašākais iedzīvotāju daudzums, arī bez speciālas fiziskās sagatavotības. Velobraucienu ar savu dalību atbalstīt tiks aicināts jebkurš Latvijas iedzīvotājs, kurš šo notikumu uzskata par vēsturisku un piemiņas vērtu. Paredzams, ka zināmu daļu no brauciena dalībniekiem veidos NBS karavīri un zemessargi. Atsevišķus starpposmus organizatori aicinās nodrošināt Valsts policijas, Valsts robežsardzes , Valsts ugunsdzēsības un glābšanas dienesta pārstāvjus, kā arī visplašāk iesaistīti pašvaldību, kuru teritorijas skars brauciena maršruts, iedzīvotāji. Brauciena sākuma laiks abos posmos nedaudz atšķirsies, ņemot vērā dažādos posmu garumus. Baltijas ceļa velobrauciena noslēgums notiks Rīgā, pie Brīvības pieminekļa, kur paredzēta abu posmu dalībnieku vienlaicīga ierašanās, noslēdzot to ar svinīgo piemiņas pasākumu. Baltijas ceļa velobrauciena norisē un organizēšanā un atbalstu sniegšanā NBS plāno iesaistīt vietējās NBS vienības, kā arī Valsts policiju un pašvaldības. NBS plāno ar savu transportu nodrošināt tehniski atbalstu, brauciena dalībnieku pavadīšanai būs nepieciešama Valsts policijas dalība. Iecerēts, ka daļa no brauciena dalībniekiem (ap 7000) tiks nodrošināta ar speciāli gatavotiem krekliņiem, lai veicinātu brauciena atpazīstamību. Krekliņu skaits atbilstoši tāmei ir 700 gab. Velobraucienu nodrošina Aizsardzības ministrija. Pasākuma galvenā atbildīgā institūcija Nacionālo bruņoto spēku Apvienotais štābs, plānošanu un organizatorisko daļu nodrošinās Nacionālo bruņoto spēku Sporta klubs. Velobrauciena īstenošanas izmaksas ir 10 000 EUR.1. **Faktu lapas sagatavošana "Par Baltijas ceļu"**

Projekta mērķis ir radīt interesantu un uzrunājošu faktu lapu angļu valodā ārzemju auditorijai ar vēsturisko atskatu par Baltijas ceļa notikumiem un faktiem Eiropas kontekstā. Faktu lapu plānots veidot, izmantojot aktuālās vizuālās drukātās komunikācijas tendences, piemēram, infografikas un citas radošas vizualizācijas. Materiālā izmantots kodolīgs teksts, akcentējot galveno un radot šai vēsturiskajai dienai atbilstošu emocionālo noskaņu. Faktu lapas dizains tiks veidots vizuāli pievilcīgi, uzrunājot visas vecuma grupas. Projekta mērķauditorija ir Latvijas vēstniecības ārvalstīs, ārvalstu vēstniecības Latvijā un mediji, ārvalstu viesi, kā arī kā reprezentācijas materiāls Latvijas pārstāvjiem, kas dodas uz ārvalstīm.**Starptautiskā publicitāte portālam** [**www.latvia.eu**](http://www.latvia.eu)Lai apmierinātu pieprasījumu pēc Baltijas ceļu atainojošajām fotogrāfijām, paredzēts veikt augstas kvalitātes fotogrāfiju iegādi drukai un citām vajadzībām. Fotogrāfijas būs pieejamas Latvijas pozitīvas atpazīstamības veicināšanai nekomerciāliem nolūkiem. Galvenā mērķauditorija ir ārvalstu žurnālisti, kā arī Latvijas vēstniecības ārvalstīs, kurām fotogrāfijas nepieciešamas saviem projektiem informētības par Baltijas ceļu veicināšanai. Fotogrāfijas jau pašlaik pieprasa, un tās būs pieejamas izglītības projektiem Latvijas un ārzemju izglītības iestādēm, NVO, valsts iestādēm, biedrībām, kā arī citiem projektiem par Baltijas ceļu.**Interaktīvs, informatīvs šķirklis "Baltijas ceļš-1989." Latvijas oficiālajā Facebook vietnē**Projekta mērķis ir izstrādāt digitālu, interaktīvu infografiku Latvijas oficiālajā Facebook vietnē. Infografikā tiks izmantoti multimediju formāta materiāli - teksts, attēls, video un audio. Šķirklis paredzēts plašajai Facebook auditorijai, kam par pamatu ir 52 500 jau esošo sekotāju, kuri infografiku var nodot tālāk saviem draugiem, izmantojot opciju „Share”, rezultātā sasniedzot līdz pat 500 000 plašu auditoriju. Šķirklis no standarta infografikām atšķirsies tieši savā interaktivitātē, ar digitālajiem resursiem paverot plašākas iespējas mērķauditorijas uzrunāšanai. Tiks nodrošināts īss, hronoloģisks izklāsts par Baltijas ceļa notikumiem kā katalizatoram Baltijas valstu neatkarības atjaunošanā. Ar vienkāršā, saprotamā valodā veidota dokumentāla materiāla palīdzību lietotāji varēs sekot līdzi notikumu secībai.Projekts tiks veidots sadarbībā ar Valsts kanceleju un UNESCO, tāpēc šķirklis ietvers iespēju – par jaunu „Iestāties” Baltijas ceļā – virtuālajā kartē [www.thebalticway.com](http://www.thebalticway.com). Tādējādi tiks nodrošināta lietotāju iesaiste un saliedēšanās, vēlreiz apliecinot savu atbalstu Baltijas valstu neatkarībai. Simboliska iespēja iestāties Baltijas ceļā tiek dota arī tiem cilvēkiem, kuriem iepriekš dažādu apstākļu dēļ šādas iespējas nebija: gados jauniem cilvēkiem, ārzemniekiem, diasporas pārstāvjiem u. c.Projektus nodrošina Latvijas institūts. Projekta īstenošanas izmaksas 8929 EUR *euro*.1. **Līdzfinansējums Baltijas valstu daudzdienu velobraucienam „Baltic Chain Tour – BC 2014”**

Starts plānots 19.08. Viļņā, finišs 24.08. Tallinā, Latvijā plānoti divi etapi 21.08.Baldone –Rīga un 22.08. Rīga-Sigulda, 23.08. no Siguldas uz Kohla –Jarvi, Igaunijā. Piedalīsies 22 komandas x 9 cilvēki, 198 cilvēki. Projektu nodrošina Latvijas Riteņbraukšanas federācija. Projekta īstenošanas izmaksas 29 051 EUR.1. **Starptautiska konference "Baltijas ceļš - 25” 21.-22.08. 2014.**

Konferences mērķi: Iezīmēt Baltijas ceļu plašākā kontekstā: demokrātiskie procesi Krievijā un citur bijušajā PSRS, padomju bloka sairšana Centrālajā un Austrumeiropā, Eiropas atkalapvienošanās.Analizēt indivīda izvēli totalitārajā režīmā, aptverot nostāju no kolaborācijas, pielāgošanās, iekšējās opozīcijas līdz pretestībai. Diskutēt par Eiropas kopējo vēsturiskās atmiņas politiku, to, kādai būt Eiropas Savienības atmiņu politikai attiecībā uz komunistiskā režīma noziegumiem. Akcentēt demokrātisko spēku starptautiskās solidaritātes nozīmi. Konference notiks Zinātņu akadēmijā vai Latvijas Universitātē; otrā diena – bijušajā VDK ēkā. Projektu nodrošina: Latvijas Zinātņu akadēmijas Baltijas stratēģisko pētījumu centrs sadarbībā ar SIA Kultūras projektu aģentūra INDIE. Projekta īstenošanas izmaksas18 800 EUR.1. **Izstāde "1989.gada Baltijas ceļš - akcija brīvības vārdā…”**

Izstādes „1989. gada Baltijas ceļš – akcija Brīvības vārdā „ projekts ir iecerēts, lai iepazīstinātu pēc iespējas plašāku sabiedrību. Lai aptvertu dažādas auditorijas tiek plānots izveidot trīs izstādes versijas - reprezentatīvi zinātnisko, virtuālo un skolēnu. Katra no izstādes versijām ir paredzēta citai mērķauditorijai. Lai parādītu, ka akcija bija visu trīs Baltijas tautu kopīgi realizēts pasākums, izstādes veidošanā savu piekrišanu ir devuši arī Igaunijas Nacionālais arhīvs un Lietuvas Centrālais valsts arhīvs, kas ir UNESCO Baltijas ceļa dokumentāŗā mantojuma glabātājinstitūcijas Lietuvā un Igaunijā. Izstādes materiālus gatavo visu trīs Baltijas valstu nacionālie arhīvi no saviem fondiem. Latvijas Nacionālais arhīvs nodrošina praktisko projekta realizāciju Latvijā un sadarbību ar Igaunijas un Lietuvas arhīviem par materiālu sagatavošanu un apmaiņu. Izstāde ir vērtējama kā svarīgs starptautisks kultūras pasākums. Izstādes reprezentatīvā versijā vienkopus pirmo reizi tiks eksponētas foto, video, un citas akciju apliecinošas dokumentārās liecības no Baltijas valstu nacionālajām vēstures atmiņas institūcijām. Izstādi ir plānots eksponēt 2015. gadā Latvijas prezidentūras EP laikā. Izstādes virtuālā versija tiks nodrošināta pastāvīgi LNA portālā. Digitālajā resursā būs ietverta konteksta informācija par akciju, informācija par akcijas dokumentiem un to glabāšanas vietām, atsevišķu dokumentu digitālās kopijas un to anotācijas, norādītas saites uz citiem digitālajiem resursiem par Baltijas ceļu. Digitālais resurss tiks papildināts ar informāciju par jaunieguvumiem un ilgtermiņā funkcionēs kā publiski pieejama plaša dokumentārā mantojuma datu bāze. Izstādes reprezentatīvi zinātnisko un virtuālo versiju nodrošina Latvijas Nacionālais arhīvs. Latvijas Nacionālais vēstures muzejs izstrādā izstādes adaptētu versiju izglītības iestādēm, pielāgojot izstādes materiālus un to apjomu mācību vajadzībām, sagatavo semināru ciklu un metodisko materiālu skolotājiem.Projektu īsteno Latvijas Nacionālais arhīvs un Latvijas Nacionālais vēstures muzejs. Projekta īstenošanas izmaksas 19 337 EUR.**6)** **Koncerts pie Brīvības pieminekļa "Baltijas ceļam 25 "**Baltijas Ceļa 25. gadu atceres lielkoncerta ideja balstīta uz Baltijas valstu vienotības apliecinājumu. Koncerta kodolu veidos Liepājas simfoniskais orķestris Māra Sirmā (Latvija), Tenu Kaljustes (Igaunija) un Modesta Pitrena (Lietuva) vadībā. Koncerta scenogrāfiju, gaismu režiju un videoprojekcijas veidos Roberts Rubīns, Mārtiņš Feldmanis un Didzis Jaunzems. Koncertā plānota triju Baltijas valstu mūziķu dalība, kā arī populārās mūzikas mākslinieku dalība, atskaņojot Baltijas Ceļa notikumu laikā sabiedrību vienojošas melodijas. Projektu īsteno VSIA "Latvijas koncerti". Projekta īstenošanas izmaksas 50000 EUR.1. **Lekciju cikls Rīgā un reģionu augstskolās**

Lai piesaistītu studējošās jaunatnes un akadēmiskā personāla uzmanību, šim Latvijas politiskajā vēsture tik nozīmīgajam notikumam, tiks organizēts lekciju cikls Rīgā un Latvijas reģionu augstskolās. Projekta īstenotājs ir biedrība Tautas frontes muzeja sabiedriskā padome sadarbībā ar Latvijas Universitātes Sociālo zinātņu fakultātēs Politikas zinātnes nodaļu un Baltijas Starptautisko akadēmiju. Lekciju cikla tēmas: Akcija „Baltijas ceļš” postkomunistisko valstu sabiedriski politiskās vēstures kontekstā. Baltijas tautu nevardarbīgās pretošanās pieredze pārejā no totalitārisma uz demokrātiju. UNESCO programma 1. „Pasaules atmiņa” un tās nozīme. Lai ar šīm lekcijām varētu iepazīties pēc iespējas plašāks interesentu un loks, kā arī  interesenti ārpus Latvijas, paredzēts izveidot videolekcijas par lekciju tēmām angļu valodā. Videolekcijas paredzētas demonstrēšanai gan Igaunijas un Lietuvas augstskolās, gan arī apmaiņas programmu studentiem Latvijā. Projektu īsteno Latvijas Tautas frontes muzejs. Projekta izmaksas 7698 EUR.**8) Atmiņu, vēsturisko liecību izdevums "Tauta tautu rokās tur"**Projektu - atmiņu, vēsturisko liecību izdevumu „Tauta tautu rokās tur” īstenos biedrība Tautas frontes muzeja sabiedriskā padome sadarbībā ar Igaunijas Rahvarinne muzeju un Baltijas ceļa iniciatīvas grupas dalībniekiem. Projekta mērķis ir izdot atmiņu, vēsturisko liecību izdevumu par akcijas Baltijas ceļš organizēšanu, norisi, vēsturisko vērtējumu. Izdevumā, kā autori piedalīsies akcijas iniciatīvas grupu dalībnieki un Baltijas tautu kustību līderi. Grāmata būs paliekoša vērtība, kas savu nozīmi nezaudēs vēl ilgu laiku.Projektu īsteno Latvijas Tautas frontes muzejs. Projekta izmaksas 13 420 EUR.**9) Piemiņas zīmes izveide.** Kā paliekošs atgādinājums par Baltijas ceļa nozīmi Baltijas tautu vēsturē būs piemiņas zīme. Piemiņas zīme tiks uzstādīta Rīgā, pie bijušā Benjamiņu nama, kur notika pirmā Baltijas tautu kustību vadītāju tikšanās un pie Kongresu nama - kur notika 1. Baltijas Asambleja. Projekta īstenotājs – biedrība Tautas frontes muzeja sabiedriskā padome.Piemiņas zīmes izveides un uzstādīšanas izmaksas ir 5483 EUR.**10) Baltijas ceļa stāsti virtuālā vidē - veltījums 25.gadadienai**Atzīmējot Baltijas ceļa 25. gadadienu, UNESCO Latvijas Nacionālā komisija sadarbībā ar partneriem Latvijā, Lietuvā un Igaunijā, īsteno projektu „Baltijas ceļa stāsti” ar mērķis veicināt sabiedrības izpratni par Baltijas ceļa notikumiem caur dzīvo vēsturi – Baltijas valstu iedzīvotāju stāstiem.Apkopotie stāsti būs pieejami interneta platformā <http://www.thebalticway.eu> [www.thebalticway.eu](http://www.thebalticway.eu), kur visa gada garumā ikviens sociālo tīklu lietotājs caur savu lietotāja profilu varēs pievienoties virtuālajam Baltijas ceļam, iesaistīties daudzveidīgās virtuālās sociālo tīklu aktivitātēs, iegūt aktuālo informāciju par Baltijas ceļa 25. gadadienas aktivitātēm un projektu, kā arī publicēt savu Baltijas ceļa stāstu.Visi projekta laikā pēc speciāli izstrādātas formas dokumentētie stāsti tiks apkopoti Baltijas ceļa 25. gadadienai veltītā kolekcijā, kas kā zīmīga mantojuma daļa glabāšanai tiks nodota Latvijas Nacionālajā vēstures muzejā.25 spilgtākie stāsti Latvijā, Lietuvā un Igaunijā tiks apkopoti Baltijas ceļa 25. gadadienai veltītā publikācijā. Lai veicinātu kvalitatīvu materiālu apkopošanu, projektā līdzdarbosies Latvijas un ārvalstu eksperti, lai sniegtu metodiskus padomus liecību apzināšanā un dokumentēšanā. Projekta laikā plānots rīkot projekta „Baltijas ceļa stāsti” atklāšanas konferenci, organizēt starptautiska un nacionāla mēroga pieredzes apmaiņas seminārus un tikšanās par stāstu apkopošanu, iesaistīt plašu sabiedrības daļu Baltijas ceļa izzināšanā virtuālā vietnē <<http://www.thebalticway.eu>> [www.thebalticway.eu](http://www.thebalticway.eu), plānots rīkot Baltijas valstu skolu pašpārvalžu līderu forumu „Ejam tālāk pa Baltijas ceļu”, lai pārrunātu kopīgo vēsturi un izvērtētu īstenotā projekta aktivitātes sociālajos tīklos. Projekta īstenotājs – UNESCO. Projekta īstenošanas izmaksas -27 966 EUR.**11) Latvijas, Lietuvas un Igaunijas kopražojuma dokumentālā filma "Baltijas ceļa 25.gadadiena";**Augsti kvalitatīva trīs valstu kopražojuma televīzijas dokumentālā filma (56 minūtes), kurā caur Baltijas ceļā stāvējušo personisko vēsturi tiek izstāstīts stāsts par Baltiju toreiz un tagad. Filmas varoņi – Baltijas ceļā stāvējušie Latvijas, Lietuvas un Igaunijas iedzīvotāji, trīs no katras valsts – dalās atmiņās par Baltijas ceļu un stāstos par lielajām pārmaiņām, kas piedzīvotas pēdējos 25 gados. Filmā tiks bagātīgi izmantoti triju sabiedrisko televīziju arhīva materiāli un tā tiks veidota tādā saturiskajā un vizuālajā kvalitātē, lai to varētu piedāvāt starptautiskajos TV formātu tirgos. **12)„Baltijas ceļam - 25” koncerta translācijas nodrošinājums LTV;**Translācija no augstvērtīga klasiskās mūzikas koncerta pie Brīvības pieminekļa Rīgā par godu Baltijas ceļa gadadienai, kurā piedalās Latvijā populāri izpildītāji un viesmākslinieki no kaimiņvalstīm. **13) Ziņu speciālizlaidumu tiešraides par Baltijas ceļa 25.gadadienas pasākumiem LTV;**23. augustā - LTV Ziņu raidījumi ar Baltijas ceļa gadadienu kā saturisko prioritāti un tiešraidēm no Igaunijas un Lietuvas, kurās tiek atspoguļoti gadadienas pasākumi kaimiņvalstīs un intervētas lietuviešu un igauņu personības un amatpersonas. Kopā sešas tiešraides. **14) LR1 3 raidījumi, LR2 Dziesmu konkurss ar balvu fondu, LR3 "Baltijas diena klasikā", LR4 raidījums - sarunas ar BC plānotājiem, LR5 (Baltijas ceļa radio);****15) Baltijas ceļa 25.gadu atceres pasākums pie Latvijas - Igaunijas robežas Ķoņu pagastā un velobrauciens "Karksi Nuija -Rūjiena"**Naukšēnu novada Ķoņu pagastā uz Latvijas – Igaunijas robežas Baltijas ceļa atceres pasākumi notiek katru gadu. 2009.gada 23.augustā Baltijas ceļa 20.gadadienas pasākumā, sadarbojoties ar Karksi - Nuijas pašvaldību Igaunijā, Naukšēnu novada pašvaldības atklāja Baltijas ceļa piemiņas zīmi. Šajā reizē pasākumā piedalījās vairāk nekā 5000 interesenti no Latvijas un Igaunijas, tai skaitā abu valstu amatpersonas. Naukšēnu novadā Baltijas ceļa atceres pasākumi ir izveidojušies par stabilu ikgadēju tradīciju**,** tādēļ izņēmums nebūs arī 25.gadadienas pasākums.  Par godu Baltijas ceļa 25.gadadienai, Naukšēnu novada pašvaldība kopā ar Karksi – Nuijas pašvaldību Igaunijā un Rūjienas novada pašvaldību organizēs divu dienu pasākumus gan ar kultūras, gan sporta programmu. 23.augustā plānoti koncerti ar Latvijas un Igaunijas mākslinieku piedalīšanos, kas solidarizē latviešu un igauņu tautu. Pasākumā piedalīsies arī amatpersonas, tai skaitā valsts amatpersonas. Apkopojot vēstures materiālus, plānots sagatavot brošūru par notikumiem Ķoņu pagastā saistībā ar Baltijas ceļu no 1989.gada līdz pat šodienai. Savukārt 24.augustā notiks velobrauciens 35 kilometru maršrutā no Karksi – Nuijas pilsētas Igaunijā līdz Rūjienai. Pa ceļam paredzētas dažādas radošas aktivitātes „stacijās”.Projekta īstenotājs - Naukšēnu novada pašvaldība. Projekta izmaksas – 5085 EUR.Kopējā projektiem piešķiramā summa ir 280 000 EUR.  |
| 3. | Projekta izstrādē iesaistītās institūcijas | Saskaņā ar Ministru prezidenta 2013.gada 9.decembra rīkojumu Nr.432 „ Par darba grupu Baltijas ceļa 25.gadadienas svinību organizēšanai” projekta izstrādē iesaistītas Aizsardzības ministrija, Ārlietu ministrija, Iekšlietu ministrija, Izglītības un zinātnes ministrija, Kultūras ministrija, Satiksmes ministrijaFinanšu ministrija, Valsts kanceleja, Nacionālā elektronisko plašsaziņas līdzekļu padome un Rīgas dome. |
| 4. | Cita informācija |  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu  |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība |
|  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības  |
|  |  Administratīvo izmaksu monetārs novērtējums | Projekts šo jomu neskar |
|  | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |
| --- |
| VI. Sabiedrības līdzdalība un komunikācijas aktivitātes  |
| 1. | Plānotās sabiedrības līdzdalības un komunikācijas aktivitātes saistībā ar projektuSabiedrības informēšana par projekta izstrādes uzsākšanu | Izstrādājot Ministru prezidenta 2013.gada 9.decembra rīkojumu Nr.432 „Par darba grupas Baltijas ceļa 25.gadadienas svinību organizēšanu”, darba grupā iekļauti pārstāvji no nevalstiskajām organizācijām.  |
| 2. | Sabiedrības līdzdalība projekta izstrādē  | Izstrādājot projektu, darba grupā ņemts vērā iesaistīto nevalstisko organizāciju viedoklis.  |
| 3. | Sabiedrības līdzdalības rezultāti  | Sabiedrības pārstāvji atbalsta līdzekļu pārdali, lai nodrošinātu finansējumu Baltijas ceļa 25.gadadienas atceres pasākumiem. |
| 4. | Cita informācija | Darba grupā, kura izstrādāja projektu un informatīvo ziņojumu **„Par Baltijas ceļa 25. gadadienas svinību pasākumu plānu, tā realizācijas finansēšanu un finanšu izlietojumu”**, kurš tiek iesniegts apstiprināšanai Ministru kabinetā vienlaicīgi ar šo projektu, tika iekļauti pārstāvji no Saeimas, UNESCO Latvijas Nacionālās komisijas, kā arī Latvijas Tautas frontes muzeja eksperti.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija, Ārlietu ministrija, Izglītības un zinātnes ministrija, Kultūras ministrija, Vides aizsardzības un reģionālās attīstības ministrija, Satiksmes ministrijaFinanšu ministrija, Valsts kanceleja, Nacionālā elektronisko plašsaziņas līdzekļu padome un Rīgas dome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas esošo institūciju funkcijas, jaunas institūcijas netiek veidotas un esošās netiek likvidētas. |
| 3. | Cita informācija | Nav |

Ārlietu ministrs                                                         E. Rinkēvičs

Vīza: Valsts sekretāra p.i. M.Manika

10.04.2014.

E.Tanne

Baltijas valstu, Ziemeļvalstu un reģionālās sadarbības nodaļas vadītāja

Tālr.: 67016178; E-pasts: elina.tanne@mfa.gov.lv

K.Iosava

Sabiedrisko attiecību nodaļas vecākā referente

Tālr.67015984, e-pasts: kristine.iosava@mfa.gov.lv